CELEX: 22006D0087
Language: hu
Date: 2006-07-07 00:00:00
Title: Az EGT-Vegyesbizottság 87/2006 határozata ( 2006. július 7. ) az Európai Gazdasági Térségről szóló megállapodás IX. mellékletének (Pénzügyi szolgáltatások) módosításáról

19.10.2006   
            
            
               HU
            
            
               Az Európai Unió Hivatalos Lapja
            
            
               L 289/23
            
         
      AZ EGT-VEGYESBIZOTTSÁG
   
   87/2006 HATÁROZATA
   
   (2006. július 7.)
   az Európai Gazdasági Térségről szóló megállapodás IX. mellékletének (Pénzügyi szolgáltatások) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               Az EGT-Vegyesbizottság 2006. június 2-i 60/2006 határozata (1) módosította a megállapodás IX. mellékletét.
            
         
               (2)
            
            
               A pénzügyi rendszereknek a pénzmosás, valamint terrorizmus finanszírozása céljára való felhasználásának megelőzéséről szóló, 2005. október 26-i 2005/60/EK európai parlamenti és tanácsi irányelvet (2) bele kell foglalni a megállapodásba,
            
         A KÖVETKEZŐKÉPPEN HATÁROZOTT:
   1. cikk
   A megállapodás IX. mellékletének 23a. pontját (92/121/EGK tanácsi irányelv, törölve) a következő pont követi:
   
      
                  „23b.
               
               
                  
                     32005 L 0060: A pénzügyi rendszereknek a pénzmosás, valamint terrorizmus finanszírozása céljára való felhasználásának megelőzéséről szóló, 2005. október 26-i 2005/60/EK európai parlamenti és tanácsi irányelv (HL L 309., 2005.11.25., 15. o.).
                  E megállapodás alkalmazásában az irányelv rendelkezéseit a következő kiigazításokkal kell értelmezni:
                  A 3. cikk (5) bekezdésének d) pontja helyébe a következő lép:
                  »a legalább súlyosnak minősülő, az Európai Közösség pénzügyi érdekeit érintő csalás az alábbiakból áll:
                  
                              a)
                           
                           
                              a kiadások tekintetében a következőkre vonatkozó minden szándékos cselekmény vagy mulasztás:
                              
                                          —
                                       
                                       
                                          olyan hamis, helytelen vagy hiányos nyilatkozatok vagy dokumentumok felhasználása vagy előterjesztése, amelyek következménye az Európai Közösségek általános költségvetéséből vagy az Európai Közösségek kezelésében levő, illetve az Európai Közösségek nevében kezelt költségvetésekből biztosított pénzeszközök jogtalan megszerzése vagy visszatartása,
                                       
                                    
                                          —
                                       
                                       
                                          információ elhallgatása és ezzel egy konkrét kötelezettség megszegése, az előbbiekkel megegyező következményekkel,
                                       
                                    
                                          —
                                       
                                       
                                          az ilyen pénzeszközök nem az eredetileg megjelölt és a döntés alapjául szolgáló célokra történő jogellenes felhasználása;
                                       
                                    
                        
                              b)
                           
                           
                              az Európai Közösségek saját forrásainak rendszeréről szóló, 2000. szeptember 29-i 2000/597/EK, Euratom tanácsi határozatban (3) meghatározott bevételek tekintetében a következőkre vonatkozó minden szándékos cselekmény vagy mulasztás:
                              
                                          —
                                       
                                       
                                          olyan hamis, helytelen vagy hiányos nyilatkozatok vagy dokumentumok felhasználása vagy előterjesztése, amelyek következménye az Európai Közösségek általános költségvetése vagy az Európai Közösségek kezelésében levő, illetve az Európai Közösségek nevében kezelt költségvetés forrásainak jogtalan csökkentése,
                                       
                                    
                                          —
                                       
                                       
                                          információ elhallgatása és ezzel egy konkrét kötelezettség megszegése, az előbbiekkel megegyező következményekkel,
                                       
                                    
                                          —
                                       
                                       
                                          a jogszerűen szerzett haszon jogellenes felhasználása, az előbbiekkel megegyező következményekkel.
                                       
                                    
                        Súlyosnak minősül az a csalás, ahol az elkövetési érték eléri vagy meghaladja a minimális összeget, mely nem lehet magasabb 50 000 eurónál.
               
            
   2. cikk
   A 2005/60/EK irányelv izlandi és norvég nyelvű szövege, amelyet az Európai Unió Hivatalos Lapjának EGT-kiegészítésében kell közzétenni, hiteles.
   3. cikk
   Ez a határozat 2006. július 8-án lép hatályba, amennyiben a megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz (4).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2006. július 7-én.
      
         
            az EGT-Vegyesbizottság részéről
         
         
            az elnök
         
         Oda Helen SLETNES
         
      
   
   
      (1)  HL L 245., 2006.9.7., 7. o.
   
      (2)  HL L 309., 2005.11.25., 15. o.
   
      (3)  HL L 253., 2000.10.7., 42. o.«”
   
      (4)  Alkotmányos követelmények fennállását jelezték.
   
      A szerződő felek együttes nyilatkozata a 2005/60/EK irányelvet az EGT-megállapodásba befoglaló 87/2006 határozathoz
      „A 2005/60/EK irányelv tekintetében a szerződő felek emlékeztetnek, hogy a büntetőügyekben folytatott rendőrségi és igazságügyi együttműködésre vonatkozó jogi aktusok nem érintik azt az elvet, hogy a büntetőügyekben folytatott rendőrségi és igazságügyi együttműködés (EU-Szerződés VI. címe) az EGT-megállapodás hatályán kívül esik.
      Továbbá a 2005/60/EK irányelvnek az EGT-megállapodásba történő foglalása tekintetében a szerződő felek felidézik és figyelembe veszik a Bizottság nyilatkozatát, az EGT-EFTA-államok együttes nyilatkozatát és a szerződő felek együttes nyilatkozatát, amelyeket az EGT-Vegyesbizottság 2003. augusztus 11-i, 98/2003 határozatához csatoltak.”